De ce este Note 8 și liderul segmentului premium? În primul rând poziționarea este dată de specificațiile telefonului: un creion digital îmbunătățit atât din punct de vedere hardware cât și software, care nu doar este atașat telefonului ci este și puternic integrat în sistemul de operare cu funcții care sunt disponibile și în română; autentificare prin scanarea irisului sau/și amprentă; sistem de camere foto duale, ambele cu stabilizare optică - unul dintre cele mai bune 5 din industrie, chiar și la câteva luni de la lansare pe o piață cu o competiție dramatică; un ecran de 6,3 inchi absolut superb integrat într-o carcasă aproape fără margini; un “body” cu finisaje impecabile și fără decupaje ciudate, care să ciuntească imaginile, precum iPhone X; 6 GB de memorie RAM și unul dintre cele mai rapide procesoare de pe piață; capacitatea de a se apropia de viteze din sfera 1 Gbps la descărcarea datelor prin rețele mobile, inclusiv în România; posibilitatea de a extinde capacitatea de stocare cu un card de memorie de până la 256 GB sau de a utiliza un al doilea sim de telefonie mobilă; rezistență la praf și, în niște limite rezonabile, la scufundarea în apă; încărcarea fără fir; posibilitatea de a îl utiliza ca pe o stație de lucru prin utilizarea unui accesoriu - stația DEX; contul de client Samsung căruia îi sunt atașate mai multe opțiuni printre care și stocarea în cloud a unor date și posibilitatea de a controla de la distanță un telefon pierdut sau furat (care este conectat la net); pe ecranul mai lung decât în mod obișnuit pot rula în paralel câte două aplicații: pot fi Waze și Youtube, sau aplicația de e-mail și Youtbe de exemplu; existența unui spațiu securizat unde pot fi instalate aplicații și stocate fișiere în siguranță.